पाकिस्तान रेल्वे

पाकिस्तान रेल्वे (उर्दू: پاکستان ریلویز ) ही पाकिस्तान देशाची राष्ट्रीय रेल्वे कंपनी आहे. एकूण ७,७९१ किमी लांबीचे लोहमार्गाचे जाळे असलेली पाकिस्तान रेल्वे देशामध्ये प्रवासी व मालवाहतूक पुरवते. आजच्या घडीला पाकिस्तानमधील एकूण वाहतूकीपैकी केवळ ४ टक्के वाहतूक पाकिस्तान रेल्वेद्वारे करण्यात येते. २०१८-१९ साली सुमारे ७ कोटी प्रवाशांनी पाकिस्तान रेल्वेमधून प्रवास केला.

प्रमुख्याने ब्रॉड गेजवर धावणाऱ्या पाकिस्तान रेल्वेचे ५ प्रमुख मार्ग असून दक्षिणेकडील कराचीला लाहोर व रावळपिंडीमार्गे पेशावरसोबत जोडणारा मार्ग देशातील सर्वाधिक वर्दळीचा रेल्वेमार्ग आहे. आजच्या घडीला सर्व रेल्वे वाहतूक डिझेल इंजिनांद्वारेच करण्यात येते.

बाह्य दुवे

अधिकृत संकेतस्थळ 

पाकिस्तानमधील वाहतूक
देशानुसार रेल्वे वाहतूक